text: [{"text_idx": "#000001", "text": "Harry og Meghan skulu hava eitt barn afturat"}, {"text_idx": "#000002", "text": "Hertogin og hertogafru\u0301an av Sussex avdu\u0301ka, at Meghan er vi\u00f0 barn aftur"}, {"text_idx": "#000003", "text": "Meghan og Harry prinsur (Mynd: EPA)"}, {"text_idx": "#000004", "text": "Hertogin og hertogafru\u0301an av Sussex, Harry og Meghan skulu skjo\u0301tt hava eitt barn afturat. Hetta va\u0301ttar eitt talsfo\u0301lk hja\u0301 parinum samb\u00e6rt The Guardian."}, {"text_idx": "#000005", "text": "Harry og Meghan hava frammanundan sonin Archie, sum fyllir tvey a\u0301r i\u0301 va\u0301r."}, {"text_idx": "#000006", "text": "Hetta er tri\u00f0ju fer\u00f0, at hertogafru\u0301an er vi\u00f0 barn. I\u0301 november avdu\u0301ka\u00f0i Meghan nevniliga, at hon misti eitt barn i\u0301 fj\u00f8rsummar."}, {"text_idx": "#000007", "text": "Les eisini: Harry og Meghan mistu eitt barn i\u0301 summar"}, {"text_idx": "#000008", "text": "Samb\u00e6rt talsfo\u0301lk teirra, fegnast Harry og Meghan um ny\u0301ggja barni\u00f0, og av Buckingham Palace ver\u00f0ur eisini sagt, at Elizabeth drotning, Philip prinsur og Charles prinsur eru ovurfegin um ti\u0301\u00f0indini."}, {"text_idx": "#000009", "text": "Barni\u00f0 ver\u00f0ur fimta abbabarni\u00f0 hja\u0301 Charles prinsi og nummar a\u0301tta i\u0301 bretsku arvafylgjuni, ti\u0301 ho\u0301ast Harry og Meghan valdu at gevast sum framtra\u00f0kandi limir i\u0301 bretska kongshu\u0301sinum, so eru hann og b\u00f8rn hansara ikki koyrd u\u0301r arvafylgjuni. Harry prinsur er nummar seks i\u0301 r\u00f8\u00f0ini."}, {"text_idx": "#000011", "text": "Harry og Meghan hava almannakunngj\u00f8rt hesa myndina, har ta\u00f0 ty\u0301\u00f0iliga s\u00e6st, at Meghan er vi\u00f0 barn (Mynd: Misan Harriman)"}, {"text_idx": "#000014", "text": "Lisa B\u00f8rud kemur a\u0301 Kristfest"}]